Měto Wjeńcko
Měto Wjeńcko, teke: Měto Wjeńcko-Strobicański, nim. Martin Wentzko a Martin Wentzke (roź. 30. julija 1870, wum. 21 oktobra 1953) jo był dolnoserbski faraŕ, dopisowaŕ Nowego Casnika a Wósadnika, maśicaŕ.

Wót 1892 jo w Halle a Barlinju teologiju studěrował. W lětach 1899-1910 jo źěłał ako faraŕ w Šprjejcach, pón 1910-1913 w Dešnje a 1913-1939 pśi serbskej cerkwi w Chóśebuzu. W 1939 jo Wjeńcko wótejšeł na wuměńk. Wót 1908 wón jo był cłonk Maśicy Serbskeje.

Wón jo napisał Mójo drogowanje do Jerusalema, kótarež jo było we Wósadniku w někotarych źělach publicěrowane.

Nóžki

Literatura 

 Herbert  Nowak,  Měrćin Wjeńcko : 1870-1953, Pomhaj Bóh, Budyšin, 4, 1954, b. 5
 Christina Kliemowa, Měto Wjeńcko jo se naroźił pśed 130 lětami, Serbska pratyja 2000 (1999), b. 67-68: il.
 Herbert Nowak, Prjatkowanja// Podstupimske pśinoski k Sorabistice, Institut für Slavistik der Universität Potsdam, Nr. 7, b. 103,  ISBN 978-3-939469-56-8

Wótkaze 
Informacije z boka Serbskego Instituta

Spisowaśel
Faraŕ
Serb
Maśicaŕ
Roź. 1870
Wum. 1953
Muž